ai4bharat/Pralekha huggingface dataset:
விவசாயத்துறை அமைச்சகம்
திரு இராதா மோஹன்சிங் 13 மாநில அமைச்சர்களுடன் தலைமை நிகழ்வுகளை மறு ஆய்வு செய்ய உள்ளார்
மத்திய விவசாய மற்றும் விவசாயிகள் நலன் அமைச்சர், திரு இராதா மோஹன்சிங் இரண்டு முன்னுரிமை நிகழ்வுகளான, தேசிய விவசாயச் சந்தை  மற்றும் மண் நல அட்டை ஆகிய நிகழ்வுகளை 5 ஜூலை 2017ல் கிருஷி பவனத்தில் மறு ஆய்வு செய்ய உள்ளார். 13 மாநிலங்களைச் சேர்ந்த ஈ தே வி ச யுடன் ஒருங்கிணைந்துள்ள விவசாய சந்தைகளின் அமைச்சர்கள் மற்றும் சில தேர்ந்தெடுக்கப்பட்டுள்ள மாநில விவசாய அமைச்சர்களும் அவர்களது மூத்த அதிகாரிகளும் அவ்வாய்வில் பங்கு பெற உள்ளார்கள். முன்னேற்றப்பாதையில் உள்ள விவசாய-சந்தைச் சீர்திருத்தங்கள் விவசாயத்துறை, கூட்டுறவு மற்றும் விவசாயிகள் நலம் மற்றும் இந்தியாவை மாற்றுவதற்கான தேசிய நிறுவனம் , புதிய மாதிரி அமைப்பில் சேர்க்கப்பட்டுள்ளது, விவசாய விளைச்சல் மற்றும் கால்நடைச் சந்தை  சட்டம் , 2017 விவசாயிகளுக்கு நலன்களை மிகவும் விரைவில் கொண்டுவர மாநிலங்கள் சிபாரிசு செய்யப்பட்டுள்ள வசதிகளை ஏற்று நடைமுறைப்படுத்த ஊக்கமூட்டலுக்கான வழிமுறைகள் ஆகியவை விவாதிக்கப்பட உள்ளன.
13 மாநிலங்களிலிருந்து 455 சந்தைகள் தேசிய வலைத்தளம் சார்ந்த ஈ –தேசிய விவசாய சந்தை 47 இலட்சம் விவசாயிகள் மற்றும் 91000 வர்த்தகர்கள் ஆகியோர் அடங்கிய இணையத்தின் முகப்புடன் ஒருங்கிணைக்கப்பட்டிருக்கின்றனர். இந்த புதுமையான சந்தைச் செயல்பாடு விவசாயச் சந்தைகள் விவசாயிகளின் விளைவுக்கு நல்ல விலை அளிக்கும் சூழலை உருவாக்கி , வெளிப்படைத்தன்மை, போட்டிமனப்பான்மை ஆகியவற்றை உறுதிசெய்து விவசாயிகள் அவர்களின் விளை பொருளுக்கு மேம்படுத்தப்பட்ட ஊதியம் பெறுவதற்கு ஏற்ற ’ஒரு நாடு, ஒரே சந்தை’ என்ற இலக்கை அடைவதற்கு வ்ழி வகுத்து புரட்சிகரமாக்குகின்றன . மண் நல அட்டைத்திட்டம் விவசாயிகளுக்கு அவர்கள் நிலத்தின் சத்து நிலையை அறிந்து கொள்ள உதவுகின்றன மற்றும் அவர்கள் பொருத்தமான பயிர்களை விளைவித்து விளைச்சல் செலவைக்குறைக்கவும் உற்பத்தியைப்பெருக்கவும் ஆலோசனை உதவிகள் செய்யப்படுகின்றன. மே 1 ல் தொடங்கும் இரண்டாவது பயிர்வளர்ப்பு திட்டம் முதலாவது பயிர் வளர்ப்பில் கிடைக்கும் பாடங்களின் மூலமாக திறமையை மேம்படுத்தி மற்றும் விவசாயிகளின் நம்பகத்தன்மை பெறுமாறு அமைக்கப்படுகிறது. இதுவரை நாட்டில் உள்ள எல்லா விவசாயிகளுக்கும் 9 கோடி மண் நல அட்டைகள் வழங்கப்பட்டிருக்கின்றன. இந்த மறு ஆய்வுக்கூட்டம் மத்திய மாநில அரசுகள் ஒன்றிணைந்து எடுக்கும் முற்சிகளில் நோக்கம் மற்றும் விவசாயம் மற்றும் விவசாயிகள் அமைச்சகத்தின் முக்கிய நோக்கமும் விவசாயிகளின் வருவாயை அதிகப்படுத்தல் என்கிற ஒன்றே ஆகும்.
(Visitor Counter : 21
உள்நாட்டு விமானப் போக்குவரத்து அமைச்சகம்
தொலைதூர ட்ரோன்களின் பரிசோதனைகளை மேற்கொள்ள 20 நிறுவனங்களுக்கு நிபந்தனையுடன் கூடிய அனுமதி
வெகு உயரத்தில் பறக்கும் ட்ரோன்களின் பரிசோதனைகளுக்கு, 20 நிறுவனங்களுக்கு, ஆளில்லா விமான  விதிமுறைகளில் இருந்து நிபந்தனையுடன் கூடிய அனுமதியை, விமான போக்குவரத்து துறை அமைச்சகம் வழங்கியுள்ளது.
தொலைதூர ட்ரோன்களின் செயல்பாடுகள் தொடர்பான, ஆளில்லா விமானங்களின் விதிகளின் கட்டமைப்பை மேம்படுத்துவதற்கு உதவும் வகையில், இந்த ஆரம்பகட்ட அனுமதி கருதப்படுகிறது.
இந்த தொலைதூர பரிசோதனைகள், எதிர்காலத்தில் ட்ரோன்களின் டெலிவரிகள் மற்றும் ட்ரோன்களை பயன்படுத்தி மேற்கொள்ளும் இதர முக்கிய பயன்பாடுகளின் கட்டமைப்பை உருவாக்க உதவும்.
இந்த தொலைதூர ட்ரோன்களின் பரிசோதனைகளை மேற்கொள்ள விரும்பும் நிறுவனங்களின் விண்ணப்பங்களை வரவேற்க, தொலைதூர பரிசோதனை மதிப்பீடு மற்றும் கண்காணிப்பு குழுவை மத்திய அரசு உருவாக்கியது.
இதற்கான விருப்ப மனு அறிவிப்பை  விமான போக்குவரத்து தலைமை இயக்குனரகம் 2019 மே 13ம் தேதி வெளியிட்டது. பீம் குழு 34 விருப்ப மனுக்களை ஆய்வு செய்து, தொலை தூர ட்ரோன் பரிசோதனை மேற்கொள்ள 20 நிறுவனங்களை தேர்வு செய்தது.
இந்த அனுமதி, விருப்ப மனு அறிவிப்பில் கூறப்பட்ட தேவைகள், பீம் குழு பிறப்பித்த அல்லது பிறப்பிக்கும் உத்தரவுகள்/விலக்குகள் ஆகியவற்றை முழுமையாக பின்பற்றுவதற்கு உட்பட்டவையாகும். இந்த நிபந்தனையுடன் கூடிய அனுமதி ஓராண்டு அல்லது அடுத்த உத்தரவுகள் பிறப்பிக்கும் வரை இதில் எது முன்பாகவோ அதுவரை செல்லுபடியாகும்.
தொலைதூர ட்ரோன்களின் பரிசோதனைக்கு தேர்வு செய்யப்பட்ட நிறுவனங்களின் பட்டியலை கீழ்கண்ட இணைப்பில் காணவும்:
https://pib.gov.in/PressReleasePage.aspx?PRID=1716085
வணிகம் மற்றும் தொழில்துறை அமைச்சகம்
உலக வர்த்தக நிறுவனத்தில் இந்தியாவின் 7-வது வர்த்தகக் கொள்கை மீளாய்வு
இந்தியாவின் 7-வது வர்த்தகக் கொள்கை மீளாய்வு, இம்மாதம் 6-ந் தேதியன்று உலக வர்த்தக நிறுவனத்தில் துவங்கியது. உறுப்பு நாடுகளின் வர்த்தகக் கொள்கைகளை விரிவாக மீளாய்வு செய்வது என்பது உலக வர்த்தக நிறுவனத்தின் கண்காணிப்புப் பணியில் முக்கியமான முறையாகும். இதற்கு முன்பு இந்தியாவின் வர்த்தகக் கொள்கை மீளாய்வு 2015 ஆம் ஆண்டில் மேற்கொள்ளப்பட்டது.
இந்திய வர்த்தகச் செயலர் டாக்டர் அனுப் வதவன் தலைமையிலான அலுவலகக் குழு இப்பணிக்காக அங்கு சென்றுள்ளது. டாக்டர் அனுப் தனது துவக்க அறிக்கையில், முன்பு கண்டிராத சுகாதார, பொருளாதார நெருக்கடியை உலகம் எதிர்கொள்ளும் இவ்வேளையில் வர்த்தகக் கொள்கை மீளாய்வு நடப்பதாக குறிப்பிட்டார். கொவிட்-19 பெருந்தொற்றால் ஏற்பட்டுள்ள சுகாதார, பொருளாதார சவால்களை, தற்சார்பு இந்தியா முன்முயற்சி உள்ளிட்ட பல நடவடிக்கைகள் மூலமாக இந்தியா சிறப்பாக கையாண்டதை அவர் எடுத்துரைத்தார்.
அனைவருக்கும் சமமாகவும், வாங்கக் கூடிய விலையிலும் கொவிட் தடுப்பு மருந்துகளும், சிகிச்சைகளும் கிடைக்கச் செய்வதில் இந்தியாவின் உறுதியை எடுத்துரைத்த டாக்டர் அனுப் வதவன், இந்த விஷயத்தில் பன்முக வர்த்தக முறை முக்கிய பங்காற்ற முடியும் என்று கோடிட்டுக் காட்டினார். கொவிட்-19 பெருந்தொற்று சூழலில், புதிய சிகிச்சை முறைகளையும், தடுப்பூசிகளையும் குறித்த காலத்திற்குள் சிக்கன விலையில் உற்பத்தி செய்வதற்காகவும், குறைந்த விலையில் கிடைக்கச் செய்வதற்காகவும், அறிவுசார் சொத்துரிமை தொடர்பான வர்த்தகக் கூறுகள் உடன்படிக்கையின் சில அம்சங்களை தற்காலிகமாக விலக்கிக் கொள்வது; உணவுப் பாதுகாப்புக்காக பொது கையிருப்புக்கான நிரந்தரத் தீர்வு; மருத்துவ நிபுணர்கள் பிற நாடுகளுக்கு எளிதாக செல்வது உள்ளிட்ட மருத்துவ சேவைகள் தொடர்பான பன்னோக்கு நடவடிக்கை ஆகியவை உட்பட பல்வேறு குறைந்த கால சிறப்பு நடவடிக்கைகளை, உலக வர்த்தக நிறுவனத்திடம் இந்தியா அறிவுறுத்தியது.
மீளாய்வின் போது, உலக வர்த்தக நிறுவனத்தின் தலைமைச் செயலகம் வெளியிட்டுள்ள விரிவான அறிக்கையில், கடந்த 5 ஆண்டுகளாக இந்தியா மேற்கொண்ட முக்கிய வர்த்தக, பொருளாதார நடவடிக்கைகளை குறிப்பிட்டு, இந்தியாவின் 7.4 விழுக்காடு என்ற வலுவான பொருளாதார வளர்ச்சியையும், சீர்திருத்த முயற்சிகளையும் ஆக்கப்பூர்வமாகப் பதிவு செய்துள்ளது. வலுவான பொருளாதார வளர்ச்சியால், சமுதாய-பொருளாதார அலகுகளான தனிநபர் வருவாய், ஆயுட்காலம் அதிகரிப்பது ஆகியவற்றில் முன்னேற்றம் ஏற்பட்டுள்ளதாக அந்த அறிக்கை தெரிவித்துள்ளது. அன்னிய நேரடி முதலீட்டுக் கொள்கையில் தளர்வு, வர்த்தக வசதி உடன்படிக்கைக்கு ஒப்புதல், வர்த்தகத்திற்கு சாதகமான இந்தியாவின் பல்வேறு நடவடிக்கைகள் ஆகியவற்றை அறிக்கை பாராட்டியுள்ளது.
50-க்கும் அதிகமான, உலக வர்த்தக நிறுவனத்தின் உறுப்பு நாடுகள் வெளியிட்ட பல்வேறு அறிக்கைகளில், எளிதாக வர்த்தகம் செய்வதில் ஏற்பட்டுள்ள முன்னேற்றங்கள், வலுவான பொருளாதார வளர்ச்சி ஆகியவற்றை குறிப்பிட்டு இந்தியாவைப் பாராட்டியுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686692
•••••
((Visitor Counter : 166
மின்னணு மற்றும் தகவல் தொழில்நுட்பம்
பங்களாதேஷ், தென் கொரியா, பிரான்ஸ், துருக்கி ஆகிய நாடுகளின் அமைச்சர்கள் பிரதிநிதிகளுடன் மத்திய இணை அமைச்சர் ராஜீவ் சந்திரசேகர் இருதரப்பு பேச்சுவார்த்தை நடத்தினார்.
மத்திய திறன் மேம்பாடு மற்றும் தொழில்முனைவோர் மற்றும் மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர், ஜி 20 டிஜிட்டல் பொருளாதார பணிக்குழுவின் நான்காவது கூட்டத்தில் பங்களாதேஷ், தென் கொரியா, பிரான்ஸ், துருக்கி ஆகிய நாடுகளின் அமைச்சர்கள் பிரதிநிதிகள் மற்றும் பிற மூத்த பிரதிநிதிகளுடன் இருதரப்பு சந்திப்புகளை நடத்தினார்.
பங்களாதேஷ் தகவல் தொடர்பாடல் தொழில்நுட்ப இணை அமைச்சர் ஜுனைத் அஹமட் பாலக்கை அமைச்சர் சந்தித்து கலந்துரையாடினார். இந்தியா ஸ்டாக், சைபர் செக்யூரிட்டி மற்றும் ஸ்கில்லிங் ஆகியவற்றைச் சுற்றியுள்ள சாத்தியமான ஒத்துழைப்புகள் குறித்து இந்த விவாதம் கவனம் செலுத்தியது. இந்த சந்திப்பின் போது, "இந்தியாவுக்கும் பங்களாதேஷுக்கும் இடையிலான கூட்டாண்மை தெற்காசியா நிலைமையை மாற்றி அமைக்கும்" என்று திரு ராஜீவ் சந்திரசேகர் குறிப்பிட்டார்.
பிரான்சின் டிஜிட்டல் விவகாரங்கள் அமைச்சின் தூதுவர் ஹென்றி வெர்டியருடன் அமைச்சர் இருதரப்பு சந்திப்பையும் நடத்தினார். செயற்கை நுண்ணறிவு போன்ற தொழில்நுட்பங்கள் குடிமக்களின் வாழ்க்கையை எவ்வாறு மாற்றுகின்றன என்பதைச் சுற்றி இந்த கலந்துரையாடல் நடைபெற்றது. செயற்கை நுண்ணறிவு துறையில் நியூ இந்தியா அதிகளவில் முதலீடு செய்துள்ளதாக அமைச்சர் சந்திரசேகர் குறிப்பிட்டார். "இந்தியா ஸ்டாக் போன்ற டிபிஐக்கள் மூலம் தங்கள் அரசாங்கத்தையும் பொருளாதாரத்தையும் டிஜிட்டல் மயமாக்க விரும்பும் நாடுகளுக்கு உதவ இந்தியா மற்றும் பிரான்ஸ் போன்ற ஒத்த கருத்துடைய நாடுகளுக்கு ஒரு வாய்ப்பு உள்ளது" என்று அவர் மேலும் கூறினார்.
துருக்கியின் தொழில் மற்றும் தொழில்நுட்ப அமைச்சர் திரு மெஹ்மத் ஃபாத்திஹ் காசிர் உடனான சந்திப்பின் போது; "தொழில்நுட்பத்தின் எதிர்காலத்தை ஒரு சில நாடுகள் மற்றும் நிறுவனங்களால் வடிவமைக்க முடியாது, மேலும் அனைவரையும் உள்ளடக்கியதாக இருக்க வேண்டும்" என்று அமைச்சர் திரு ராஜீவ் சந்திரசேகர் குறிப்பிட்டார்.
இறுதியாக, அமைச்சர் தென் கொரியாவின் அறிவியல் மற்றும் தகவல் தொழில்நுட்ப அமைச்சகத்தின் துணை அமைச்சர் டாக்டர் ஜின்-பே ஹாங்குடன் இருதரப்பு சந்திப்பை நடத்தினார், பரந்த தொழில்நுட்ப துறையில் குறிப்பாக மின்னணுவியலில் இந்தியாவுக்கும் தென் கொரியாவுக்கும் இடையிலான ஆழமான உறவைச் சுற்றி விவாதங்கள் நடந்தன. அமைச்சர் திரு ராஜீவ் சந்திரசேகர், "இந்த கூட்டாண்மையின் வளர்ச்சி உலகில் பெரிய தாக்கத்தை ஏற்படுத்தும்" என்று குறிப்பிட்டார். பாதுகாப்பான மற்றும் நம்பகமான இணையத்தின் அவசியம் குறித்தும் அமைச்சர்கள் பேசினர்.
மத்திய அமைச்சரவை
இந்திய பெட்ரோலியம் மற்றும் வெடிபொருட்கள் பாதுகாப்பு சேவை  என்ற பெயரில் பெட்ரோலியம் மற்றும் பாதுகாப்பு அமைப்பின்  தொழில்நுட்ப பிரிவில் குழு ‘ஏ’ பணிகள் அமைப்பிற்கும் பணியாளர் பதவிகள் ஆய்விற்கும் மத்திய அமைச்சரவை ஒப்புதல்
இந்திய பெட்ரோலியம் மற்றும் வெடிபொருட்கள் பாதுகாப்பு சேவை  என்ற பெயரில் பெட்ரோலியம் மற்றும் பாதுகாப்பு அமைப்பின் தொழில்நுட்ப பிரிவில் குழு ‘ஏ’ பணிகள் அமைப்பிற்கும் பணியாளர் பதவிகள் ஆய்விற்கும் பிரதமர் திரு நரேந்திரமோடி தலைமையிலான மத்திய அமைச்சரவை இன்று ஒப்புதல் அளித்தது.
இந்த நடவடிக்கை மூலம் பெட்ரோலியம் மற்றும் பாதுகாப்பு அமைப்பின் திறனும், திறன்பட்ட செயலும் மேம்படுவதுடன் குழு ‘ஏ’ பிரிவைச் சேர்ந்த அதிகாரிகளுக்கு பதவி உயர்வு வாய்ப்பும் அதிகரிக்கிறது.
பின்னணி
பெட்ரோலியம் மற்றும் பாதுகாப்பு அமைப்பு  மத்திய தொழிலியல் கொள்கை மற்றும் மேம்பாட்டுத் துறையின் சார்பு அலுவலகம் ஆகும். இந்த அமைப்பு 1898 முதல் வெடிபொருட்கள், அழுத்தி அடைக்கப்பட்ட வாயுக்கள், பெட்ரோலியம் போன்ற பொருட்களின் பாதுகாப்பை வரன்முறைப்படுத்தும் ஒருங்கிணைப்பு அமைப்பாக செயல்பட்டு வருகிறது. பல ஆண்டுகளாக பி.ஈ.எஸ்.ஓ-வின் பொறுப்புகளும், பங்கு பணியும் பல மடங்காக உயர்ந்து பல்வேறு துறைகளுக்கு விரிவாக்கப்பட்டுள்ளது. இந்த நிலையில் இந்த அமைப்பு வெடிபொருட்கள், பெட்ரோலியம், அழுத்தி அடைக்கப்பட்ட வாயுக்கள், அதிக அழுத்த கலன்கள், வாயு சிலிண்டர்கள், தொலைதூரத்திற்கு பதிக்கப்படும் குழாய் பாதைகள், திரவமாக்கப்பட்ட இயற்கை வாயு, அழுத்தி அடைக்கப்பட்ட இயற்கை வாயு, வாகனங்களுக்கான திரவ பெட்ரோலிய வாயு போன்ற பல்வேறு பொருட்கள் தொடர்பான விஷயங்களை கையாளுகிறது. பி.ஈ.எஸ்.ஓ-வின் உரிமம் பெற்ற அலுவலக இடங்கள் மற்றும் இதர செயல்பாடுகளில் ஏற்பட்டுள்ள மிக அதிகமான முன்னேற்றம் இதன் பணிப்பளு உயர்ந்திருப்பதைத் தெளிவாகக் காட்டுகிறது.
தற்போது பி.ஈ.எஸ்.ஓ-வில் தொழில்நுட்ப குழு ஏ பதவிகள் 137 உள்ளன. இதில் 60 ஜூனியர் கால ஊதிய வரம்பு நிலை அதிகாரிகள் 46 சீனியர் கால ஊதிய வரம்பு நிலை அதிகாரிகள், 23 ஜூனியர் நிர்வாக நிலை  அதிகாரிகள், 7 ஜூனியர் நிர்வாக நிலை  அதிகாரிகள், மற்றும் 1 முதன்மை வெடிபொருள் கட்டுப்பாட்டாளர் என்ற பதவி பெயர்கொண்ட சீனியர் நிர்வாக நிலை அதிகாரிகள் ஆகியோர் இடம்பெற்றுள்ளனர்.
அனைத்து நிலைகளிலும் தேக்கநிலை அதிகம் இருப்பதை சரி செய்யவும், பணியாளர்களிடையே இதுகுறித்த மனப்பான்மையை மேம்படுத்தவும், அவர்களது செயல்திறனை அதிகரிக்கவும் பி.ஈ.எஸ்.ஓ-வில் தொழில்நுட்ப பதவிகளில் ஐ.பி.ஈ.எஸ்.எஸ் என்ற பெயர் கொண்ட குழு ஏ பணிகள் என்ற பிரிவை உருவாக்க முடிவு செய்யப்பட்டுள்ளது. மேலும், மாற்றியமைக்கப்பட்ட இந்த புதிய சேவைப் பணியிடங்களில் நிலை 13-ல் ஐந்து பணியிடங்களையும், நிலை 12-ல் மூன்று பணியிடங்களையும் உயர்த்தி அதனை ஈடுகட்டும் வகையில் நிலை 11-ல் எட்டு பணியிடங்களை குறைக்கவும் முடிவு செய்யப்பட்டது.
தகவல் மற்றும் ஒலிபரப்பு அமைச்சகம்
கோவா சர்வதேச திரைப்பட விழா ஏற்பாடுகள்: மத்திய தகவல் ஒலிபரப்புத் துறை இணையமைச்சர் டாக்டர் எல்.முருகன் ஆய்வு
இம்மாதம் 20 முதல் 28-ந் தேதி வரை கோவாவில் ஆண்டுதோறும் நடத்தப்படும் இந்திய சர்வதேச திரைப்பட விழா ஆயத்தப் பணிகளை மத்திய தகவல் ஒலிபரப்புத் துறை இணையமைச்சர் டாக்டர் எல்.முருகன் ஆய்வு செய்தார். ஆய்வுக்குப் பின் செய்தியாளர்களிடம் பேசிய அவர், சர்வதேச திரைப்படங்களுக்கு ஒரு பொதுவான தளத்தை வழங்குவதற்கும், திரைப்படக் கலையின் சிறப்பை முன்வைப்பதற்கு அவர்களுக்கு உதவுவதற்கும் ஏதுவாக கோவாவில் ஆண்டுதோறும் நடத்தப்படும் சர்வதேச திரைப்பட விழா மிகச் சிறப்பாகவும், வெற்றிகரமாகவும் அமைய இந்த நிகழ்வுடன் தொடர்புடைய அனைத்துத் தரப்பினரும் ஒருங்கிணைந்து தங்களது மிகச் சிறப்பான பங்களிப்பை வழங்க வேண்டுமென்று கேட்டுக் கொண்டார். கோவா மாநிலத்திற்கே உரிய மகிழ்வையும், கொண்டாட்ட உணர்வையும் இந்திய சர்வதேச திரைப்பட விழாவில் ஊடுபரவலாக ஏற்படுத்தும் வகையில் அனைவரும் பணியாற்ற வேண்டுமென்றும் அவர் வலியுறுத்தினார்.
நிகழ்ச்சியில் பேசிய தகவல் ஒலிபரப்புத் துறை அமைச்சக செயலாளர் அபூர்வா சந்திரா, இந்திய சர்வதேச திரைப்பட விழாவிற்கு வருகை தரும் பங்கேற்பாளர்கள் மற்றும் திரைக்கலை முக்கியஸ்தர்கள் ஆகியோருக்கும் தங்கள் வருகை உவகை அளிப்பதாக அமையும் வகையில் அனைத்து ஏற்பாடுகளும் எவ்விதமான குறைவுமின்றி மேற்கொள்ளப்பட வேண்டுமென்று வலியுறுத்தினார்.
இந்த திரைப்பட விழாவிற்கான இணையப்பக்கம் மற்றும் கைபேசி செயலி ஆகியவற்றை விரைவில் வெளியிட வேண்டும் என்றும் அவர் தொடர்புடைய அதிகாரிகளை கேட்டுக் கொண்டார். இதன் காரணமாக பங்கேற்பாளர்கள் திரைப்பட விழாவின் மிகச் சிறந்த அனுபவத்தை பெற முடியும் என்றும் அவர் கூறினார்.
தேசிய திரைப்பட அபிவிருத்திக் கழக நிர்வாக இயக்குனர் ரவீந்திர பாக்கர், இம்முறை இதுவரை இல்லாத வகையில் மிக அதிக அளவிலான திரைக்கலை வல்லுனர்கள் திரைப்பட விழாவில் பங்கேற்க இருப்பதாக கூறினார்.
முன்னதாக மத்திய இணையமைச்சர் டாக்டர் எல்.முருகன், பல்வேறு நிகழ்வுகள் நடைபெற இருக்கும் அனைத்துப் பகுதிகளுக்கும் சென்று ஆய்வு மேற்கொண்டார். தொடக்க நிகழ்விற்கு முன்னதாகவே திரைப்பட விழாவின் அனைத்து நிகழ்வுகளும் செயல்பாட்டிற்கு வந்திருக்க வேண்டும் என்றும் அவர் வலியுறுத்தினார்.
பாதுகாப்பு அமைச்சகம்
12 மாநிலங்கள் / யூனியன் பிரதேசங்களின் 75 எல்லைப் பகுதிகளில் ‘ப்ரோ கஃபே’ எனும் சாலையோர வசதிகளை ஏற்படுத்த பாதுகாப்பு அமைச்சகம் ஒப்புதல் அளித்துள்ளது
எல்லைப்பகுதி சாலைகள் அமைப்பின்  மூலம் 12 மாநிலங்கள் / யூனியன் பிரதேசங்களின் 75 எல்லைப் பகுதிகளில் சாலையோர வசதிகளை ஏற்படுத்த பாதுகாப்பு அமைச்சகம் ஒப்புதல் அளித்துள்ளது. உள்ளூர் மக்களுக்கு வேலைவாய்ப்பை உருவாக்குவது தவிர, எல்லைப்பகுதிகளில் பொருளாதார செயல்பாடுகளை ஊக்குவிப்பதும், சுற்றுலாப் பயணிகளுக்கு அடிப்படை வசதி வாய்ப்புகளை வழங்குவதும் இவற்றின் நோக்கமாகும். சாலையோர வசதிகளுக்கான இவை ப்ரோ கஃபே என பெயரிடப்பட்டுள்ளன.
வடக்கு மற்றும் கிழக்கு எல்லைகளின் சமூகப் பொருளாதார மேம்பாட்டிற்கு உதவும் வகையில் ராணுவ தேவைகளை எதிர்கொள்வதற்கு அப்பால் தொலைதூர எல்லைப் பகுதிகளில் சாலை அமைப்பு நிறுவனம் செயல்பட்டு வருகிறது. இதனால், இயற்கை அழகு நிறைந்த பகுதிகளுக்கு சுற்றுலாப் பயணிகளின் வருகை அதிகரித்துள்ளது. கடினமான பருவநிலை மற்றும் புவியியல் சூழல்களில் அமைந்துள்ள சாலைகளில் சென்றுவரும் சுற்றுலாப் பயணிகளுக்கு சுமூகமான, வசதியான அமைப்பின் தேவையை அறிந்து சாலையோர வசதிகள் செய்யப்படுகின்றன.
எல்லைப்பகுதி சாலை அமைப்பின் விதிமுறைகள்படி, முகமைகள் அல்லது உரிமம் அடிப்படையில் வடிவமைத்தல், கட்டுமானம், இயக்குதல் என்பது அரசு மற்றும் பொதுத் துறை பங்கேற்புடன் இந்தத் திட்டம் செயல்படுத்தப்படும். சாலையோர வசதிகள் என்பது இரண்டு சக்கர, நான்கு சக்கர வாகனங்கள் நிறுத்துதல், உணவு விடுதி, தங்கும் இடம், ஆடவர், மகளிர் மற்றும் மாற்றுத் திறனாளிகளுக்கு தனித்தனியான கழிப்பறைகள், முதலுதவி போன்றவையாகும்.
நிதி அமைச்சகம்
நிதித் தீர்மானம் மற்றும் வைப்புத்தொகை காப்பீட்டு மசோதா, 2017 பற்றிய தெளிவு
நிதித் தீர்மானம் மற்றும் வைப்புத்தொகை காப்பீட்டு மசோதா, 2017  மக்களவையில் ஆகஸ்ட் 10, 2017 அன்று அறிமுகப்படுத்தப்பட்டது, அதன் பின்னர், விசாரணை மற்றும் அறிக்கைக்காக நாடாளுமன்ற கூட்டுக் குழுவுக்குப் பரிந்துரைக்கப்பட்டது.
இந்த விஷயத்தை மேலும் விரிவான ஆய்வு மற்றும் மறுபரிசீலனை செய்வதற்காக அரசாங்கம் 2018 ஆகஸ்ட் மாதத்தில் எஃப்.ஆர்.டி.ஐ மசோதாவை வாபஸ் பெற்றது.
எஃப்.ஆர்.டி.ஐ மசோதாவை மீண்டும் அறிமுகப்படுத்துவது குறித்து சில ஊடகங்கள் செய்திகளை வெளியிட்டு வருகின்றன. ஆனால், எஃப்.ஆர்.டி.ஐ மசோதாவை மீண்டும் அறிமுகப்படுத்த அரசு எந்த முடிவும் எடுக்கவில்லை என்று மத்திய நிதி அமைச்சகம் இந்தச் செய்திக் குறிப்பின் மூலம் தெளிவுபடுத்தியுள்ளது.
-------
(Visitor Counter : 145
சிறப்பு சேவைகள் மற்றும் கட்டுரைகள்
தேசிய தொழில்நுட்பக் கழகத்தில்  “கலாச்சார விழா”
காரைக்காலில் மத்திய கல்வி அமைச்சகத்தால் நடத்தப்பட்டு வரும் தேசிய தொழில்நுட்பக் கழகம் புதுச்சேரியில் கலாச்சார குழு சார்பாக நடத்தப்படும் இரண்டு நாள் “கலாச்சார விழா ” கல்லூரி வளாகத்திலுள்ள கி. ரா ஆடிட்டோரியத்தில் இன்று  காலை தொடங்கியது.
இக்கலைவிழாவினை காரைக்கால் நாட்டியாலயா பரதநாட்டிய அகாடமியின் இயக்குநர் கலைமாமணி முனைவர் சித்திரா கோபிநாத் மற்றும் புதுச்சேரி யாக்ஸ்லி குளோபல் இயக்குநர் கார்த்திகேயன் தமிழ்செல்வம் இவர்கள் இருவரது முன்னிலையில் கழகத்தின் இயக்குனர் முனைவர் கி. சங்கரநாராயணசாமி அவர்களும் கழகத்தின் பதிவாளர் முனைவர் சீ. சுந்தரவரதன் அவர்களும் தொடங்கிவைத்தனர்.
முன்னதாக நிகழ்ச்சிக்கு வந்திருந்த அனைவரையும் கலாச்சார குழுவின் தலைவர் முனைவர் A. வெங்கடேசன் அவர்கள் வரவேற்று பேசினார். கலாச்சார குழுவின் செயலாளர் அனிருத் அவர்கள் இரண்டு நாட்கள் இக்கலைவிழாவில் நடக்கவிருக்கும் அனைத்து நிகழ்ச்சியின் தொகுப்பை வெளியிட்டார். இக்கலைவிழாவிற்கு Yaxley Global, Locus Institute, Pepsi, Green trends, Yamaha, Shanthi Jewellers, JV Cycle and Fitness, SBI, Townscript போன்ற நிறுவனங்கள் நிதியுதவி அளித்துள்ளது.
இக்கலைவிழாவில் காரைக்கால், புதுச்சேரி மற்றும் சென்னையைச் சுற்றியுள்ள 15க்கும் மேற்பட்ட கல்லூரிகளிலிருந்து சுமார் 100க்கும் மேற்பட்ட பங்கேற்பாளர்கள் கலந்துகொண்டு பாடல், நடனம், இசைக்குழு, கலை மற்றும் கைவினைப் பொருட்கள், புகைப்படம் மற்றும் இலக்கியப் போட்டிகள் என பல்வேறு போட்டிகளில் கலந்துகொண்டு தங்களின் திறமைகளை வெளிப்படுத்தவுள்ளனர்.
மேலும் இக்கலைநிகழ்ச்சியில் லோஹர் தி பிளாக்ஸ்மித்ஸ் ஸ்ட்ரீட் என்டர்டெயின்மெண்ட்ஸ், பெங்களூரின் மியூசிக் பேண்ட் மற்றும் டிஜே ரிக்கி பிரவுன் அடி. லிக்விட் பெர்குசியனிஸ்ட் நாஷின் டிஜே போன்ற பல்வேறு நிகழ்ச்சிகள் நடத்தப்படவுள்ளது.
இவ்விழாவில் டீன், அசோசியேட் டீன்கள், ஆசிரியர்கள், ஊழியர்கள் மற்றும் மாணவர்கள் அனைவரும் கலந்துகொண்டனர். இவ்விழாவின் ஏற்பாடுகள் அனைத்தையும் கலாச்சார குழுவின் தலைவர் முனைவர் A. வெங்கடேசன் அவர்கள் கலாச்சார குழு உறுப்பினர்களின் உதவியோடு சிறப்பாக ஏற்பாடு செய்திருந்தார்
பிரதமர் அலுவலகம்
திருவள்ளுவர் தினத்தன்று மகான் திருவள்ளுவருக்குப் பிரதமர் புகழாரம் சூட்டியுள்ளார்
திருவள்ளுவர் தினத்தன்று மகான் திருவள்ளுவருக்குப் பிரதமர் திரு.நரேந்திர மோடி புகழாரம் சூட்டியுள்ளார்.
ட்விட்டரில் பிரதமர் கூறியிருப்பதாவது :
"திருவள்ளுவர் தினத்தில் அவருக்கு அஞ்சலி செலுத்துகிறேன். அவரது கோட்பாடுகள் அறிவுத்திறன்மிக்க நடைமுறைக்கேற்றவை. பன்முகத்தன்மை & அறிவுசார் ஆழத்திற்காக அவை தனித்து நிற்கின்றன. கடந்த ஆண்டு நான் கன்னியாகுமரியில் எடுத்த திருவள்ளுவர் சிலை & விவேகானந்தர் நினைவகத்தின் காணொலியை பகிர்கிறேன். https://t.co/B7JuOMLjRo"
சுற்றுலா அமைச்சகம்
நவம்பர் 07 முதல் 09 வரை லண்டனில் நடைபெறும் உலகப் பயணச்சந்தை பொருட்காட்சி 2022-இல் மத்திய சுற்றுலா அமைச்சகம் பங்கேற்கிறது
லண்டனில் நவம்பர் 07 முதல் 09 வரை நடைபெறும் உலகப் பயணச் சந்தை பொருட்காட்சி 2022-இல் மத்திய சுற்றுலா அமைச்சகம் பங்கேற்கிறது. இது மிகப்பெரிய சர்வதேச பயணக் கண்காட்சிகளில் ஒன்றாகும்.
இந்த ஆண்டு கண்காட்சியின் கருப்பொருள் ‘பயணத்தின் எதிர்காலம் இப்போது தொடங்குகிறது’ என்பதாகும். கிட்டத்தட்ட 2 வருட இடைவெளிக்குப் பிறகு, வெளிநாட்டு சுற்றுலாப் பயணிகளுக்கு நம்நாடு மீண்டும் திறக்கப்பட்டுள்ள நிலையில், இந்த ஆண்டு இந்தியாவின் பங்கேற்பு குறிப்பிடத்தக்கது. உலகின் மிகப்பெரிய தடுப்பூசி இயக்கத்திற்குப் பிறகு, நம்நாடு சர்வதேச சுற்றுலாப் பயணிகளுக்கு தயாராக உள்ளது.
இந்தப்பொருட்காட்சியில் பங்கேற்பதன் மூலம், சுற்றுலா செல்ல விருப்பமான இடமாக இந்தியா இருப்பதை சுட்டிக்காட்டப்படும்.
கடந்த 2019 ஆம் ஆண்டில், இந்தியாவின் மொத்த உள்நாட்டு உற்பத்தியில் பயணம் மற்றும் சுற்றுலாவின் பங்களிப்பு மொத்தப் பொருளாதாரத்தில் 5.19 சதவீதமாகும். 2019 ஆம் ஆண்டில், இந்திய சுற்றுலாத் துறை 79.86 மில்லியன் வேலை வாய்ப்புகளை  பெற்றுள்ளது.
மத்திய மற்றும் மாநில அரசுகளின் தொடர் முயற்சிகள் மற்றும் நடவடிக்கைகள் மூலம் சுற்றுலாத் துறையானது கொவிட்-19 தொற்றுநோய் தாக்குதலுக்கு முந்தைய நிலைக்கு படிப்படியாக மீண்டு வர உதவியுள்ளது.
மாநில அரசுகள், பிற மத்திய அமைச்சகங்கள், இந்திய தொழில் கூட்டமைப்பு , டூர் ஆபரேட்டர்கள், ஹோட்டல் உரிமையாளர்கள், டிராவல் ஏஜெண்டுகள், ஆன்லைன் டிராவல் ஏஜெண்டுகள், மருத்துவ சுற்றுலா ஏற்பாடு செய்பவர்கள் என மொத்தம் 16 துறை சார்ந்தவர்கள் இதில் பங்கேற்கின்றனர்.
மருத்துவ சுற்றுலா, சொகுசு ரயில்கள் மற்றும் சுற்றுலாத் துறையின் பல்வேறு நடவடிக்கைகள் மற்றும் சேவைகளை சர்வதேச வணிக சமூகத்திற்கு காட்சிப்படுத்துவதே இதன் நோக்கமாகும்.
இந்த ஆண்டு, இந்தியக் குழுவில், மத்திய சுற்றுலாத்துறை செயலாளர் திரு அரவிந்த் சிங் தலைமையில், திரு ராகேஷ் வர்மா, கூடுதல் செயலாளர் மற்றும் அமைச்சகத்தின் மூத்த அதிகாரிகள், இந்திய பயண மற்றும் சுற்றுலாத்துறை சார்ந்த பிரதிநிதிகள் இடம்பெறுகின்றனர். சுற்றுலாத் துறையின் முக்கியத்துவத்தை அறிந்த மத்திய அரசு, இந்தியாவை உலகளாவிய சுற்றுலா மையமாக மாற்ற பல்வேறு நடவடிக்கைகளை எடுத்து வருகின்றது.
இந்த பொருட்காட்சியில் மத்திய சுற்றுலாத்துறை செயலாளர் திரு அரவிந்த் சிங் தலைமையிலான இந்தியக் குழுவினர், நம் நாட்டின் பல்வேறு சுற்றுலா சலுகைகளை விளக்கி, எதிர்காலத்தில் சுற்றுலாத் துறையில் இந்தியா மிகப்பெரிய வளர்ச்சிக்கு தயாராக உள்ளது என்பதை விளக்கி கூறுவர். மேலும் உலக முதலீட்டாளர்களுக்கு இந்தியா வழங்கும் முதலீட்டு வாய்ப்புகள் மற்றும் சாத்தியக்கூறுகளை வெளிப்படுத்தவும் இந்த பொருட்காட்சி நல்ல வாய்ப்பாகும்.
டிசம்பர் 01, 2022-யில் தொடங்க திட்டமிடப்பட்டுள்ள ஜி20 உச்சி மாநாட்டிற்கு தலைமையேற்க இந்தியாவும் தயாராகி வருகிறது. அதன் தலைமையின் கீழ், நாட்டில் உள்ள 55 நகரங்களில் 200 க்கும் மேற்பட்ட கூட்டங்களை நடத்தும் என எதிர்பார்க்கப்படுகிறது. இதன்மூலம் இந்தியாவின் சுற்றுலாத் துறை சார்ந்த சலுகைகளை முன்னிலைப்படுத்தவும், இந்தியாவின் சுற்றுலா வெற்றிக் கதைகளை உலக அரங்கில் பகிர்ந்து கொள்ளவும் ஒரு இணையற்ற வாய்ப்பை வழங்கும்.
மத்திய சுற்றுலாத் துறை அமைச்சகம், குறிப்பாக கொவிட் தொற்றுநோய்க்குப் பிறகு சுற்றுலாத் துறையை மேம்படுத்துவதையும், 2030-யில் நிலையான வளர்ச்சி இலக்குகளை அடைவதற்கான மாற்றத்தை விரைவுபடுத்துவதையும் நோக்கமாகக் கொண்டுள்ளது.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களில் ரயில், விமானம் மற்றும் சாலை வலையமைப்புகள் குறித்த அரசாங்க திட்டங்கள்
வடகிழக்கு மாநிலங்களில் ரயில், விமானம் மற்றும் சாலை நெட்வொர்க்குகளை உருவாக்க அரசு நிறைவேற்ற திட்டமிட்டுள்ள திட்டங்கள் குறித்து அந்தந்த ஒருங்கிணைப்பு அமைச்சகங்கள் அளித்த தகவல்கள் பின்வருமாறு:
சாலை இணைப்பு: மத்திய சுற்றுச்சூழல் அமைச்சகத்தின் பல்வேறு திட்டங்களின் கீழ் ரூ.1,02,594 கோடி மதிப்பீட்டில் 261 சாலைத் திட்டங்கள் வடகிழக்கு மாநிலங்களில் தேசிய நெடுஞ்சாலை ஆணையம், தேசிய நெடுஞ்சாலைகள் மற்றும் உள்கட்டமைப்பு மேம்பாட்டுக் கழகம் மற்றும் மாநில பொதுப்பணித் துறைகள் மூலம் செயல்படுத்தப்பட்டு வருகின்றன.
மேலும், வடகிழக்கு சிறப்பு உள்கட்டமைப்பு மேம்பாட்டுத் திட்டம் மற்றும் வடகிழக்கு சாலை மேம்பாட்டுத் திட்டம் ஆகியவற்றின் கீழ் வடகிழக்கு பிராந்திய மேம்பாட்டு அமைச்சகம் ரூ.3372.58 கோடி மதிப்பிலான 77 சாலைத் திட்டங்களுக்கு ஒப்புதல் அளித்துள்ளது.
ரயில் இணைப்பு: வடகிழக்கு மாநிலங்களில் ரூ.81,941 கோடி செலவில் மொத்தம் 1909 கி.மீ நீளமுள்ள 19 இரயில்வே உள்கட்டமைப்புத் திட்டங்கள் மேற்கொள்ளப்பட்டு, திட்டமிடல் / ஒப்புதல் / செயலாக்கத்தின் பல்வேறு நிலைகளில் உள்ளன. இவற்றில் 482 கி.மீ. நீளத்திற்கு 2023 மார்ச் வரை ரூ.37,713 கோடி செலவிடப்பட்டுள்ளது.
விமான இணைப்பு: சிவில் விமானப் போக்குவரத்து அமைச்சகம் 21.10.2016 அன்று பிராந்திய இணைப்புத் திட்டம் -உடான் திட்டத்தை அறிமுகப்படுத்தியது. வடகிழக்கு பிராந்தியத்தில் உடான் திட்டத்தின் கீழ் 64 வழித்தடங்களை உள்ளடக்கிய ரூப்சி, தேஜு, தேஜ்பூர், பசிகாட், ஜோர்ஹாட், லீலாபரி, ஷில்லாங், பாக்யாங், இட்டாநகர் மற்றும் திமாபூர் ஆகிய விமான நிலையங்கள் செயல்பட்டு வருகின்றன. வடகிழக்கு பிராந்தியத்தில் 2014 ஆம் ஆண்டில் ஒன்பது விமான நிலையங்கள் செயல்பாட்டில் இருந்தன. தற்போது வடகிழக்கு பிராந்தியத்தில் 16 விமான நிலையங்கள் செயல்பட்டு வருகின்றன. கூடுதலாக, ஜிரோவில் மேம்பட்ட தரையிறங்கும் மைதானமும் செயல்பாட்டுக்கு வந்துள்ளது. மேலும், அருணாச்சல பிரதேசம், அசாம், மணிப்பூர், மேகாலயா மற்றும் திரிபுரா மாநிலங்களில் ரூ.1543.70 கோடி மதிப்பிலான 13 முக்கிய பொறியியல் உள்கட்டமைப்பு பணிகள் நடைபெற்று வருகின்றன.
மேலும் வடகிழக்கு மாநிலங்களில் ரயில், விமானம் மற்றும் சாலை வசதிகளின் கீழ் ரூ.4345.16 கோடி மதிப்பிலான 51 திட்டங்களுக்கு ஒப்புதல் அளிக்கப்பட்டுள்ளது.
2022-23 மற்றும் 2023-24 ஆம் ஆண்டிற்கான மூலதன முதலீட்டிற்காக மாநிலங்களுக்கு சிறப்பு உதவி வழங்கும் திட்டத்தின் கீழ், நிதி அமைச்சகத்தின் செலவினத் துறை வடகிழக்கு மாநிலங்களுக்கு பின்வருமாறு நிதியை விடுவித்துள்ளது:
2022-23 மற்றும் 2023-24 ஆம் ஆண்டிற்கான மூலதன முதலீட்டிற்காக மாநிலங்களுக்கு சிறப்பு உதவி வழங்கும் திட்டத்தின் கீழ் வடகிழக்கு மாநிலங்களுக்கு வெளியீடுகள்
புதிய திட்டங்களைத் தொடங்குவதற்கு முன்பு தேவையான சுற்றுச்சூழல் தாக்க மதிப்பீடு  செய்யப்படுகிறது. தேவையான சுற்றுச்சூழல் அனுமதி, அமைச்சகம் / துறைகள் / மாநில அரசின் சம்பந்தப்பட்ட முகமைகளால் பெறப்படுகிறது.
இத்தகவலை மத்திய வடகிழக்கு பிராந்திய மேம்பாட்டுத் துறை அமைச்சர் கிஷன் ரெட்டிமாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.